|  |  |
| --- | --- |
| **Naziv obveznika: Sveučilište u Zadru** | **Matični broj: 01695525** |
| **Poštanski broj i mjesto: 23000 Zadar** | **OIB: 10839679016** |
| **Adresa sjedišta: Mihovila Pavlinovića 1** | **Razina: 11** |
| **Šifra županije, grada ili općine: 520 Zadarska županija grad/općina Zadar** | **Razdjel: 080** |
| **Broj RKP-a: 23815** | **Šifra djelatnosti: 8542** |

**BILJEŠKE**

**uz financijski izvještaj**

**za razdoblje od 01. siječnja do 31. prosinca 2022. godine**

Zakonska je obveza pravnih subjekata da uz redovite financijske izvještaje po pojedinim obračunskim razdobljima izrade i odgovarajuće bilješke. Sukladno toj obvezi propisan je i osnovni sadržaj i minimum podataka koje te bilješke moraju sadržavati. Bilješke predstavljaju analitički rezime poslovnog rezultata s obrazloženjem osnovnih odstupanja od očekivanih odnosno planiranih kretanja. Obveza prezentiranja bilježaka odnosi se i na proračunske korisnike među koje se ubrajaju i sveučilišta.

Osnovni cilj ovih Bilješki je ukratko analizirati poslovanje Sveučilišta u Zadru u protekloj 2021. godini s naglaskom na osnovnim ekonomskim pokazateljima i financijskim rezultatima radi utvrđivanja većih odstupanja u odnosu na ostvareno u prethodnoj godini.

Za Sveučilište u Zadru izrađeni su sljedeći izvještaji o poslovanju za obračunsko razdoblje siječanj-prosinac 2022. godine:

* Izvještaj o prihodima i rashodima, primicima i izdatcima, na obrascu PR-RAS
* Bilanca, na obrascu BILANCA
* Izvještaj o obvezama, na obrascu OBVEZE
* Izvještaj o rashodima prema funkcijskoj klasifikaciji na obrascu RAS- funkcijski
* Izvještaj o promjenama u vrijednosti i obujmu imovine, na obrascu P-VRIO
* Bilješke

Sveučilište u Zadru je dužno dostavljati prethodno spomenute financijske izvještaje FINI, Ministarstvu znanosti i obrazovanja te Državnom uredu za reviziju.

1. **Obrazac PR-RAS**

PR-RAS je osnovni i najvažniji obrazac u kojem se iskazuju ostvareni elementi koji daju poslovni rezultat Sveučilišta u navedenom obračunskom razdoblju.

U razdoblju od siječnja do prosinca 2022. godine ostvareni su ukupni prihodi i primici u ukupnom iznosu od 235.511.775,52 kn (šifra X678), te ukupni rashodi i izdaci u iznosu od 232.652.501,54 kn (šifra Y345).

Iz navedenog proizlazi da je Sveučilište u Zadru ostvarilo ukupni višak prihoda i primitaka u iznosu od 2.859.273,98 kn (šifra X005). Pribrajanjem prenesenog viška iz prethodnih godina u iznosu od 24.587.812,60 kn (šifra 9221-9222) konačni rezultat je višak prihoda i primitaka od 27.447.086,58 kn (šifra X006).

* 1. Prihodi poslovanja

Do značajnog povećanja u ukupnoj strukturi prihoda poslovanja u odnosu na prethodnu godinu došlo je na šifri 6394 Kapitalni prijenosi između proračunskih korisnika istog proračuna temeljem prijenosa EU sredstava zbog infrastrukturnog projekta adaptacije Tehničke škole (Sveučilišna znanstveno-nastavna infrastruktura za 21. stoljeće) čiji je doznačitelj sredstava Ministarstvo regionalnog razvoja i fondova Europske unije (16.475.972,28 kn).

* 1. Rashodi poslovanja

Najveći dio ukupnih rashoda poslovanja čine rashodi za zaposlene u iznosu od 138.795.569,41

kn (šifra 31). Rashodi po osnovi plaće za redovan rad povećani su za 6,9% i iznose 109.512.915,66 kn (šifra 3111).

Drugu najveću stavku rashoda poslovanja čine materijalni troškovi u iznosu od 40.309.725,84 kn (šifra 32). U odnosu na 2021. godinu bilježi se povećanje za 50,4 %. Jedno od najznačajnijih povećanja materijalnih rashoda vidljivo je na poziciji sitnog inventara, 932,7 %, jer je u 2022. godini opremljena novoizgrađena studentska menza s paviljonima. Značajno su porasli i doprinosi za obvezno osiguranje u slučaju nezaposlenosti (za 3.641,00%), troškovi sudskih postupaka (za 3.969,3 %), te zatezne kamate zbog obračuna pravomoćnih presuda donesenih po tužbama zaposlenika protiv javnih visokih učilišta, a radi isplate razlike plaće po povoljnijoj osnovici za razdoblje od prosinca 2015. do siječnja 2017. godine.

* 1. Rashodi za nabavu nefinancijske imovine

Rashodi za nabavu nefinancijske imovine (šifra 4) bilježe pad od 37,7% u odnosu na isto razdoblje 2021. godine. Razlog je u završetku velike investicije koja je obilježila 2021. godinu (izgradnja studentske menze s paviljonima), no u 2022. godini također imamo značajne iznose na ulaganjima na građevinskim objektima 31.862.050,81 kn (šifra 451) i postrojenjima i opremi 4.692.911,40 kn (šifra 452) zbog projekta rekonstrukcije Tehničke škole (Sveučilišna znanstveno-nastavna infrastruktura za 21. stoljeće).

1. **Obrazac BILANCA**

Ukupna vrijednost imovine je porasla za 22,50% u odnosu na prethodnu godinu.

Jedna od promjena je povećanje za 98,3% u odnosu na prethodnu godinu na šifri 011 Materijalna imovina – prirodna bogatstva gdje je uknjiženo zemljište na Molatu u sklopu projekta Arhipelogos u iznosu 3.212.034,32 kn.

Najveća promjena je povećanje iznosa za 121,2% na šifri 0212 Poslovni objekti. Radi se o stavljanju u upotrebu imovine koja je bila u pripremi, a tiče se izgradnje i otvorenja novog studentskog doma Sveučilišta u Zadru.

* 1. Obvezne bilješke uz bilancu za 2019.: izvanbilančno

Sveučilište u Zadru vodi sljedeće izvanbilančne zapise:

* **Sudski sporovi:**

1. Radni spor Tužitelja J. R, protiv Sveučilišta kao tuženika u predmetu: Pr- 32/2019, radi provedbe natječaja i naknade štete, VPS: 255.189,15 kn.
2. Radni spor Tužiteljice J. R. protiv Sveučilišta kao tuženika u predmetu: Pr – 117/2019, radi isplatu na ime pretrpljene neimovinske štete u visini od VPS: 49.000,00 kn.
3. Radni spor Tužiteljice LJ.I. protiv Sveučilišta kao tuženika u predmetu: Pr – 1180/2021, radi utvrđenja nedopuštenosti odluke o otkazu ugovora o radu, VPS: 10.000,00 kn.
4. Radni sporovi za isplatu razlike plaće po povoljnijoj osnovici za razdoblje prosinac 2015. do siječnja 2017. godine- 48 tužitelja protiv Sveučilišta kao tuženika, VPS 477.039,42 kn.

Ukupno: **791.228,57 kn.**

* Izvanbilančno se vodi i **predopskrba gotovim novcem eura** u iznosu **115.729,92 kn** (15.360,00 € / po fiksnom tečaju konverzije 7,53450).

1. **Obrazac RAS-funkcijski**

U obrascu RAS-funkcijski prikazani su rashodi u iznosu 232.502.501,54 kn (šifra 0942) koji se odnose na drugi stupanj visoke naobrazbe.

1. **Obrazac PVRIO**

Na poziciji Promjene u obujmu imovine, šifra 91512, imamo iznos od 4.344.674,00 kn kojeg čine:

* Temeljem Ugovora o prijenosu prava vlasništva nekretnine u k.o. Molat – dio bivše vojarne „Molat“, otok Molat, u svrhu rekonstrukcije, dogradnje i prenamjene gospodarskog objekta u Svučilišni kampus na otoku Molatu radi provođenja programa „Arhipelogos“ Broj: 159-03/2021, Republika Hrvatska kao vlasnik prenosi Sveučilištu u vlasništvo bez naknade nekretninu u ukupnoj vrijednosti 4.180.000,00 kn, od čega zemljište 3.212.034,32 kn i zgrada 967.965,68 kn)
* Sukladno Odluci o prijenosu dugotrajne imovine Hrvatska akademska i istraživačka mreža – CARNET u svrhu informatizacije obrazovnog sustava RH prenosi dugotrajnu nefinancijsku imovinu (laptope) Sveučilištu u Zadru u ukupnoj vrijednosti od 125.586,89 kn
* Temeljem Izjave o preuzimanju vlasništva nad opremom iz Ugovora o dodjeli bespovratnih sredstava za projekte koji se financiraju iz ESF-a, Sveučilište je preuzelo u vlasništvo informatičku opremu u vrijenosti 23.220,00 kn
* Temeljem Izjave o prijenosu vlasništva opreme, Sveučilište u Splitu, Ekonomski fakultet prenosi opremu na Sveučilište u Zadru u ukupnoj vrijednosti 15.867,50 kn

1. **Obrazac OBVEZE**

U obrascu Obveze prikazano je po pojedinim grupama konta kretanje obveza u razdoblju od 1.1.2022. godine.

Stanje obveza na dan 1.1.2022. godine iznosilo je 18.842.947,86 kn, pribrojene su novonastale obveze u tekućem razdoblju od 307.187.024,04 kn, (šifra V002), odnosno podmirene su obveze u iznosu od 299.250.703,11 kn, (šifra V004), na osnovi čega je utvrđeno stanje obveza na dan 31.12.2022. godine u iznosu od 26.779.268,79 kn, (šifra V006). Od navedenog iznosa dospjele obveze su 1.485.239,83 kn, a nedospjele obveze u iznosu od 25.294.028,96 kn. Najveći dio nedospjelih obveza odnosi se na obveze za zaposlene (plaća za 12/2022 koja se isplaćuje u 2023. u iznosu 10.649.063,39 kn), obveze za jamčevine u iznosu 6.821.705,94 kn te obveze za dodatna ulaganja na nefinancijskoj imovini u iznosu 4.805.779,50 kn – fakture koje dospijevaju u 2023. godini.

Mjesto i datum: Zadar, 31. siječnja 2023.

Osoba za kontaktiranje: Helga Fatović

Čelnik Ustanove:

prof. dr. sc. Dijana Vican, rektorica